The Settlers
The Settlers (nemischa: Die Siedler) — bu Volker Wertich tomonidan yaratilgan shahar qurish va real vaqtda strategiya asoslangan videooʻyinlari seriyasidir. Asl oʻyin Commodore Amiga-da 1993-yilda chiqarilgan.Keyingi oʻyinlar esa asosan MS-DOS va Microsoft Windows — da chiqarilgan bular: The Settlers II (1996), The Settlers III (1998), The Settlers IV (2001), The Settlers:Heritage of Kings (2004), "The Settlers:Rise of an Empire" (2007) va "The Settlers 7: Paths to a Kingdom" (2010). Bundan tashqari, bir nechta spin-offlar mavjud. Blue Byte seriyadagi har bir oʻyinni ishlab chiqargan, shuningdek u, dastlabki uchta seryanini nashr etdi. The Settlers IV dan boshlab esa Ubisoft barcha seryalarnilarni nashr etib boshladi. Asosiy seriyadagi sakkizinchi oʻyin "The Settlers: Kingdoms of Anteria " 2014-yilda chiqarilishi rejalashtirilgan edi, biroq oʻyinning yopiq beta -versiyasi Ubisoft tomonidan salbiy fikr-mulohazalar tufayli toʻsatdan yopilganidan soʻng, oʻyin relizlar jadvalidan olib tashlandi. Oxir-oqibat, u qayta dasturlab 2016-yilda „Champions of Anteria“ sifatida chiqarilgan. The Settlers deb nomlangan franchayzingni qayta ishga tushirilishi 2019-yilga rejalashtirilgan edi, ammo keyinga qoldirildi va barcha oldindan buyurtmalar qaytarildi. 2022-yil yanvar oyida Ubisoft oʻyin mart oyida chiqarilishini eʼlon qildi. Lekin yana oʻyin keyinga qoldirildi. Xulosa qilib aytadigan bo'lsak, har bir o'yin alohida hikoya bo'lib, seriyadagi boshqa o'yinlarga aloqasi yo'q (garchi ''Rise of an Empire'' o'yini ''Heritage of Kings'' -ning bilvosita davomi boʻlsa ham). Oʻyin nuqtai-nazaridan, har bir oʻyin oʻziga xos innovatsiyalarga ega boʻlsa-da, umuman olganda, ularning barchasi iqtisodiy tizimining simulyatsiyasi asosida qurilgan boʻlib, unda oʻyinchi ishlab chiqarishning turli zanjirlarini saqlab turishi kerak. Raqiblarini magʻlub etish va oldindan belgilangan maqsadlarga erishish uchun ularning harbiy kuchi va iqtisodiyotining mustahkamligiga zarar yetgazishi kerak. Baʼzi oʻyinlar shahar qurilishi va murakkab zanjirli iqtisodiy jarayonlarni oʻz ichiga oladi, boshqalari esa real vaqt strategiyasiga va turli xil harbiy kuchlarni qurishga qaratilgan. Umumiy oʻyin mexanikasiga resurslarni sotib olish, iqtisodiy mikro boshqaruv, yuqori turmush darajasini saqlab qolish, savdo va harbiy sanoat kiradi. Tanqidiy jihatdan, oʻyinlarga munosabat turlicha boʻlgan:The Settlers II uchun maqtovlardan tortib, The Settlers DS uchun qoralashgacha. Seriya juda yaxshi sotildi, 2014-yil sentabr holatiga koʻra global sotuvlar 10 million donadan oshdi. Oʻyin ayniqsa Evropada yaxshi sotilgan. Oʻyinlar turli oʻyin mukofotlarida ham yaxshi natijalarga erishdi.Har yili beriladigan nemis dasturchilar innovatsion mukofotida „Eng yaxshi oʻyin“ naminatsiyasi boʻyicha ikkita mukofot bor.